20. ΑΝΑΓΚ. ΝΟΜΟΣ υπ’ αριθ. 146 της 4/9 Οκτ. 1967 (ΦΕΚ Α΄ 173) Περί ελέγχου νομιμοφροσύνης προσλαμβανομένων εις ιδιωτικάς τινάς Επιχει-ρήσεις. Άρθρ.1.-1.Εις Επιχειρήσεις ή Εκμεταλλεύσεις ασχολουμένας με την παραγωγήν ειδών χρησίμων εις την Εθνικήν Άμυναν επιτρέπεται, προς αντιμετώπισιν εκτάκτων συνθηκών εργασίας, η πρόσληψις του πάσης φύσεως προσωπικού να διενεργήται, τηρουμένων και των λοιπών νομίμων προϋποθέσεων, κατόπιν υποβολής δηλώσεως νομιμοφροσύνης του εγκεκριμένου τύπου. 2.Ο έλεγχος της νομιμοφροσύνης των ούτω προσλαμβανομένων περατούται, το βραδύτερον εντός διμήνου από της προσλήψεως. 3.Εάν εκ του ελέγχου ήθελε διαπιστωθή ότι ο προσληφθείς δεν είναι νομιμόφρων, η πρόσληψις θεωρείται άκυρος, ο δε υποβαλών ψευδή δήλωσιν νομιμοφροσύνης τιμωρείται με ποινήν φυλακίσεως τουλάχιστον ενός έτους. Άρθρ.2.-Η ισχύς του παρόντος άρχεται αφ’ ης ισχύει η υπ’ αριθ. Φ. 3587/03/24/10.6/23.6.1967 απόφασις του επί της Εθνικής Αμύνης Υπουργού «περί καθορισμού Επιχειρήσεων ή Εκμεταλλεύσεων ασχολουμένων με την παραγωγήν ειδών χρησίμων εις την Εθνικήν Άμυναν» (ΦΕΚ Β΄ 413). 